**NÁRODNÁ RADA SLOVENSKEJ REPUBLIKY**

**VII. volebné obdobie**

Číslo: CRD-1006/2016

**114a**

**Spoločná správa**

**Výboru Národnej rady Slovenskej republiky pre financie a rozpočet a Výboru Národnej rady Slovenskej republiky pre sociálne veci o výsledku prerokovania návrhu účtovnej závierky Sociálnej poisťovne za rok 2015**

 Výbor Národnej rady Slovenskej republiky pre sociálne veci ako gestorský výbor k návrhu účtovnej závierky Sociálnej poisťovne za rok 2015 podáva Národnej rade Slovenskej republiky túto spoločnú správu výborov Národnej rady Slovenskej republiky:

**I.**

 Predseda Národnej rady Slovenskej republiky rozhodnutím č. 123 z 27. mája 2016 pridelil návrh účtovnej závierky Sociálnej poisťovne za rok 2015 (tlač 114) na prerokovanie týmto výborom:

Výboru Národnej rady Slovenskej republiky pre financie a rozpočet

a

Výboru Národnej rady Slovenskej republiky pre sociálne veci.

 Ako gestorský výbor určil Výbor Národnej rady Slovenskej republiky pre sociálne veci.

**II.**

 Návrh účtovnej závierky Sociálnej poisťovne za rok 2015 prerokoval a odporučil Národnej rade Slovenskej republiky schváliť:

Výbor Národnej rady Slovenskej republiky pre financie a rozpočet uznesením
č. 23 z 13. júna 2016,

Výbor Národnej rady Slovenskej republiky pre sociálne veci uznesením č. 6 zo 14. júna 2016.

**III.**

 Výbor Národnej rady Slovenskej republiky pre sociálne veci a Výbor Národnej rady Slovenskej republiky pre financie a rozpočet odporúčajú Národnej rade Slovenskej republiky návrh účtovnej závierky Sociálnej poisťovne za rok 2015 schváliť s tým, že celková tvorba fondov a výdavky boli:

**tvorba fondov 7 879 614 tis. eur,**

**výdavky – náklady 7 176 418 tis. eur,**

**bilančný rozdiel 703 196 tis. eur.**

**IV.**

 Gestorský výbor určil spravodajcu, poslanca Národnej rady Slovenskej republiky Jána Podmanického, aby predložil Národnej rade Slovenskej republiky spoločnú správu výborov o výsledku prerokovania návrhu účtovnej závierky Sociálnej poisťovne za rok 2015 a návrh uznesenia Národnej rady Slovenskej republiky, ktorý tvorí prílohu spoločnej správy.

 Spoločná správa výborov Národnej rady Slovenskej republiky o výsledku prerokovania návrhu bola schválená uznesením Výboru Národnej rady Slovenskej republiky pre sociálne veci č. 9 zo 14. júna 2016.

**Bratislava 14. júna 2016**

**Alena B a š i s t o v á v.r.**

**predsedníčka výboru**

**NÁRODNÁ RADA SLOVENSKEJ REPUBLIKY**

**VII. volebné obdobie**

Číslo: CRD-1006/2016

**Návrh**

**U z n e s e n i e**

**Národnej rady Slovenskej republiky**

**z .... júna 2016**

k návrhu účtovnej závierky Sociálnej poisťovne za rok 2015 (tlač 114)

**Národná rada Slovenskej republiky**

**konštatuje, že**

 návrh účtovnej závierky Sociálnej poisťovne za rok 2015 bol predložený v súlade s § 122 ods. 4 písm. c) tretí bod zákona Národnej rady Slovenskej republiky č. 461/2003 Z. z. o sociálnom poistení v znení zákona č. 677/2006 Z. z. v termíne určenom na predloženie návrhu štátneho záverečného účtu Slovenskej republiky;

# schvaľuje

 účtovnú závierku Sociálnej poisťovne za rok 2015 s tým, že celková tvorba fondov a výdavky boli:

tvorba fondov 7 879 614 tis. eur,

výdavky – náklady 7 176 418 tis. eur,

bilančný rozdiel 703 196 tis. eur.